Karan kwana: sanyi ya yi ajalin wasu abokai 2 a Jos - Arewa Affairs
Home Hausa Karan kwana: sanyi ya yi ajalin wasu abokai 2 a Jos
Karan kwana: sanyi ya yi ajalin wasu abokai 2 a Jos
Matasan sun rasune ta hanyar nemo mafita akan sanyin dake damunsu a garin Jos...
Wasu matasa biyu abokan juna sun gamu da ajalinsu a kokarinsu na kauce ma radadin tsananin sanyi da ake fama da shi a garin Jos na jahar Filato, inda suka yi amfani da garwashin wuta don jin dumi, amma ya yi ajalinsu.
Jaridar Daily Trust ta ruwaito matasan sun hada da Saminu Idris dan shekara 25 da Idris Dahiru dan shekara 25 shi ma, dukkaninsu mazauna unguwar Gangare cikin karamar hukumar Jos ta Arewa na jahar Filato.
Majiyar Arewa Affairs ta ruwaito lamarin ya auku ne da safiyar Asabar, 4 ga watan Janairu, inda matasan suka ajiye gawarshin wuta domin ya dumamasu, amma sai hayakin gawarshi ya turnuke dakin, suka dinga shakarsa a cikin barcinsu har suka mutu.
Mahaifin Saminu, Malam Idris Aliyu ya tabbatar da aukuwar lamarin, sai dai yace sun dauke shi a matsayin kaddara daga Ubangiji Allah, babu abin da wani mahaluki zai iya yi game da hakan, amma tabbas sun kadu matuka da mutuwar.
Daga karshe Malam Idris ya yi kira ga mazauna garin Jos dasu kiyayi kona gawarshin wuta a dakunansu da nufin shan dumi, domin a cewarsa akwasi wasu nau’o’in garwashin dake dauke da guba a tattare dasu.
Tun a ranar Juma’a ne rahotanni suka tabbatar da cewa babu garin da ta kai Jos sanyi a Najeriya, inda sanyin ya kai 6.7 a ma’aunin celcius.
READ Mata ta kona kanta saboda kishi
Previous articleThe mistake of a Ruthless Trump – By Abdullahi A. Abdullahi
Next articleHisbah storms Kano gay party, arrested 15
In the history of Nigerian politics nobody enjoys popular grassroots supports more than you Sir, including your opponents....
Buhari deserves commendation on the fight against insurgency – By Lalu...
Supreme Court differs Bauchi, Plateau judgement to 3pm
NYSF Decries Marginalization of Northern Nigeria in citing COVID-19 Centres